open-index/open-wikipedia-markdown huggingface dataset:
Τέντυ μπόι... αγάπη μου

Το ***Τέντυ μπόι... αγάπη μου*** είναι μια ελληνική κωμική ταινία του 1965, σε συμπαραγωγή Φίνος Φιλμ και Δαμασκηνός - Μιχαηλίδης. Τη σκηνοθεσία την υπογράφει ο Γιάννης Δαλιανίδης και το σενάριο γράφτηκε από τον Γεράσιμο Σταύρου, ο οποίος διασκεύασε το δικό του θεατρικό με τίτλο "Ζήτω η Ζωή". 

## Πλοκή

Ο Ασημάκης (Νικήτας Πλατής), χήρος και πατέρας δύο παιδιών, είναι ιδιοκτήτης ενός χρωματοπωλείου και μιας περιουσίας, την οποία έφτιαξε με πολύ ιδρώτα. Τα παιδιά του, Άρης και Ρένα (Κώστας Βουτσάς και Ελένη Μαυρομμάτη), θέλουν να ξοδεύουν τα λεφτά του πατέρα τους προς όφελός τους. Παρόλο που ο Ασημάκης έχει προικίσει τη Ρένα σύμφωνα με τα ήθη της εποχής με ένα πλήρως επιπλωμένο διαμέρισμα, πιέζεται από την ίδια και τον γαμπρό του, Κώστα (Νίκος Παπαναστασίου) να τους αγοράσει ένα ακόμη διαμέρισμα για να εξασφαλίσει οικονομικά το αγέννητο ακόμη μωρό τους.  Η Ζωΐτσα (Ζωή Λάσκαρη) πείθει τον Ασημάκη να επιπλώσει ένα διαμέρισμα - φωλιά για εκείνον και την αγαπημένη του (Νανά Σκιαδά). Η οικογένειά του αντιδρά σ’ αυτό το σχέδιο, μέχρις ότου ο Άρης και η Ζωΐτσα ερωτεύονται, οπότε το διαμέρισμα θα επιπλωθεί τελικά για το νεαρό ζευγάρι.

## Διανομή
*Ζωή Λάσκαρη - Ζωή "Ζωΐτσα" Ευτυχίδου**'
*[[Κώστας Βουτσάς]] - Άρης Ματσακούλης**'
*Νίτσα Μαρούδα - Πόπη
*Νικήτας Πλατής - Ασημάκης Ματσακούλης**'
*[[Αλίκη Ζωγράφου]] - θεία Μαρίκα
*Νανά Σκιαδά - Μαίρη, μητέρα Ζωΐτσας
*[[Αθηνόδωρος Προύσαλης]] - θείος Κυριάκος**'
*Ελένη Μαυρομμάτη - Ρένα Ματσακούλη-Παναγιωτίδου**'
*[[Νίκος Παπαναστασίου]] - Κώστας Παναγιωτίδης**'
*Ηλίας Παρασκευόπουλος
*Κώστας Παπαχρήστος - μεσίτης
*Δήμητρα Σερεμέτη - Ελένη, αδελφή Ζωΐτσας
*Δημήτρης Μπίκας - άνδρας στο κλαμπ
*Γιάννης Ροζάκης

## Παραγωγή
Η ταινία γυρίστηκε στη Θεσσαλονίκη και αποτελεί κωμικό σχόλιο για την Ελλάδα της αντιπαροχής και του βίαιου εκμοντερνισμού. 

Προβλήθηκε στις κινηματογραφικές αίθουσες στις 13 Δεκεμβρίου 1965 και, κόβοντας 349.771 εισιτήρια, κατατάχθηκε στην 9η θέση ανάμεσα σε 101 ταινίες της ίδιας σεζόν.  Κυκλοφόρησε και με τη μορφή DVD στις 22 Νοεμβρίου 2010. 

## Παραπομπές

## Εξωτερικοί σύνδεσμοι
* ''Τέντυ μπόι... αγάπη μου'' στο Cine.gr

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνικές αισθηματικές κωμικές ταινίες
Κατηγορία:Ελληνικές κωμικές ταινίες
Γυμνοί στο δρόμο

Το ***Γυμνοί στο δρόμο*** είναι ελληνικό κοινωνικό δράμα του 1969 της Φίνος Φιλμ σε σενάριο και σκηνοθεσία Γιάννη Δαλιανίδη.

## Πλοκή

Η Ξένια, κόρη του πλούσιου ιδιοκτήτη μιας περιοχής που κατοικείται από πρόσφυγες της Μικράς Ασίας, συναντά ένα βράδυ τον Ανδρέα, έναν εργάτη που μένει στην περιοχή τους, και τον ερωτεύεται. Ο κεραυνοβόλος έρωτας είναι και για τους δύο πολύ δυνατός, αλλά ο Ανδρέας έχει να αντιμετωπίσει τόσο τις κοινωνικές προκαταλήψεις, όσο και την καχυποψία του Χρήστου, του αδελφού της αγαπημένης του. Ο Χρήστος θα προσπαθήσει να χωρίσει το ζευγάρι, αλλά τα σχέδιά του θα έχουν τραγικά αποτελέσματα.

## Ηθοποιοί
* Ζωή Λάσκαρη - Ξένια Κουμαριανού**'
* [[Νίκος Κούρκουλος]] - Ανδρέας**'
* Βαγγέλης Σειληνός - Χρήστος**'
* [[Ανδρέας Μπάρκουλης]] - φίλος Ξένιας
* [[Σοφία Ρούμπου]] - Άννα**'
* Έφη Αρβανίτη
*Δήμητρα Σερεμέτη
* Κία Μπόζου
* Τούλα Διακοπούλου
* Χρόνης Εξαρχάκος - τρελός
* Μαρία Φωκά
* Πόπη Γιαμαρέλου
* Δήμητρα Παπαχρήστου
* Νίκος Παπαναστασίου
* Μανώλης Παπαγιαννάκης
* Βαγγέλης Παύλου
* Άννυ Σταυράκη
* Κώστας Τσιάνος
* Έλλη Ξανθάκη

## Πληροφορίες
Η ταινία έκανε πρεμιέρα στις 24 Μαρτίου 1969, κόβοντας 335.054 εισιτήρια  και αποτελεί την κινηματογραφική μεταφορά του θεατρικού έργου του Ιάκωβου Καμπανέλλη «Η γειτονιά των αγγέλων», το οποίο είχε ανέβει αρχικά στο θέατρο, το 1963, από την Τζένη Καρέζη και τον Νίκο Κούρκουλο. Τη σκηνογραφία επιμελήθηκε ο Μάρκος Ζέρβας, τις χορογραφίες ο Βαγγέλης Σειληνός, ενώ η Μαρινέλλα και ο Νίκος Κούρκουλος ερμηνεύουν τέσσερα τραγούδια («Αστέρι στο παράθυρο», «Δυο αδέλφια», «Μην πιεις νερό», «Τα ρολόγια») σε μουσική Σταύρου Ξαρχάκου. Ο Ανδρέας Μπάρκουλης κάνει μια γκεστ εμφάνιση ως φίλος της Ξένιας. 

Αρχικά την ταινία θα πλαισιωνόταν από μουσική του Μίκη Θεοδωράκη, αλλά το σχέδιο εγκαταλείφθηκε επειδή στο μεταξύ ο Αλέκος Παναγούλης αποπειράθηκε να δολοφονήσει τον δικτάτορα Παπαδόπουλο, γεγονός που οδήγησε σε αυστηρή απαγόρευση της μουσική του συνθέτη.  Το Soundtrack, γραμμένο από τον Σταύρο Ξαρχάκο, δεν εκδόθηκε ποτέ σε δίσκο με τους ερμηνευτές της ταινίας , αλλά τα τραγούδια κυκλοφόρησαν την ίδια χρονιά στον δίσκο του Ξαρχάκου "Κόσμε Αγάπη μου" με ερμηνευτές τον Γρηγόρη Μπιθικώτση, την Βίκυ Μοσχολιού και τον Σταμάτη Κόκοτα.

Η ταινία κυκλοφόρησε και σε μορφή ντιβιντί στις 15/03/2006. 

## Παραπομπές


## Εξωτερικοί σύνδεσμοι
*''Γυμνοί στο δρόμο'' στη Φίνος Φιλμ
*''Γυμνοί στο δρόμο'' στη cine.gr
*''Γυμνοί στο δρόμο'' στην Ταινιοθήκη της Ελλάδος
*** στην IMDb
*Κριτική της ταινίας από τη Λευκοθέα Κανελλίδου

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες παραγωγής Φίνος Φιλμ
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σενάριο Γιάννη Δαλιανίδη
Κατηγορία:Ελληνικές μουσικές ταινίες
Δάκρυα για την Ηλέκτρα

Το ***Δάκρυα για την Ηλέκτρα*** είναι ελληνική δραματική ταινία του 1966, της Φίνος Φιλμ, σε σενάριο Νίκου Φώσκολου και σκηνοθεσία Γιάννη Δαλιανίδη.

## Πλοκή
Μια νεαρή και όμορφη κοπέλα, η Ηλέκτρα (Ζωή Λάσκαρη), τρακάρει με το αυτοκίνητό της την ημέρα του γάμου της μητέρας της, Λίνας (Μαίρη Χρονοπούλου), τραυματίζεται σοβαρά και χειρουργείται. Για την ακρίβεια, πέφτει με το αυτοκίνητό της πάνω στο «νυφικό» αυτοκίνητο που μεταφέρει τη μητέρα της και τον πατριό της από την εκκλησία, όπου έχουν μόλις παντρευτεί.

Κατά την ανάρρωσή της θυμάται το παρελθόν, από τη στιγμή που ο επιχειρηματίας πατέρας της (Μάνος Κατράκης) προσέλαβε ως οδηγό τον Γιώργο (Αλέκος Αλεξανδράκης), έναν πρώην ραλίστα, αδίστακτο και αποτυχημένο άνθρωπο του καλού κόσμου, με εμφάνιση γόη. Αυτός, θέλοντας να βάλει στο χέρι την περιουσία τους, έμπλεξε στα δίχτυα του τη μητέρα της και την έκανε ερωμένη του, οδηγώντας τον πατέρα της στο θάνατο. 

Όταν αναρρώνει και βγαίνει από το νοσοκομείο, η Ηλέκτρα σκέφτεται μόνο την εκδίκηση. Απομακρύνεται από τον Χάρη (Λάκης Κομνηνός), τον αγαπημένο της, ξελογιάζει τον Γιώργο και οδηγεί τη μητέρα της στην απόπειρα αυτοκτονίας. Η Λίνα, όμως, όταν μαθαίνει ότι ο Γιώργος έχει χαλάσει τα φρένα του αυτοκινήτου της κόρης της, θυσιάζει τη ζωή της για να σώσει την Ηλέκτρα, που επιστρέφει στον Χάρη.

## Διανομή ρόλων
* Ζωή Λάσκαρη - Ηλέκτρα Πετρίδη**'
* [[Αλέκος Αλεξανδράκης]] - Γιώργος**'
* Μαίρη Χρονοπούλου - Λίνα Πετρίδη**'
* [[Λάκης Κομνηνός]] - Χάρης**'
* Μάνος Κατράκης - Τάσος Πετρίδης
* Δημήτρης Μπισλάνης - χειρουργός
* Ειρήνη Κουμαριανού - νοσοκόμα

## Παραγωγή

Η ταινία είναι ελεύθερη διασκευή και μεταφορά στη σύγχρονη εποχή του μύθου των Ατρειδών, εξού και το όνομα της πρωταγωνίστριας.

Η ταινία προβλήθηκε για πρώτη φορά στις αίθουσες στις 7 Νοεμβρίου 1966.

Κυκλοφόρησε σε μορφή ντιβιντί στις 30 Απριλίου 2010. 

Σύμφωνα με τον σκηνοθέτη, όταν ζητήθηκε από τον Αλεξανδράκη να γδυθεί για τις ανάγκες του ρόλου του, εκείνος απάντησε: «Αποκλείεται. Εγώ γεννήθηκα τζέντλεμαν». 
## Παραπομπές


## Εξωτερικοί σύνδεσμοι
* 
* ''Δάκρυα για την Ηλέκτρα'' στην Ταινιοθήκη της Ελλάδος
* ''Δάκρυα για την Ηλέκτρα'' στη Φίνος Φιλμ

* Αφίσα της ταινίας 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνικές δραματικές ταινίες
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες σε σενάριο Νίκου Φώσκολου
Κατηγορία:Ελληνικές ασπρόμαυρες ταινίες
Αγάπη για πάντα

Το ***Αγάπη για πάντα*** είναι ελληνικό κοινωνικό δράμα του 1969 σε σενάριο των Νίκου Νικολαΐδη και Σταύρου Τσιώλη και σκηνοθεσία Βασίλη Γεωργιάδη από την κινηματογραφική εταιρία παραγωγής ταινιών Φίνος Φιλμ.

## Πλοκή
Ένα κακομαθημένο πλουσιοκόριτσο (Ζωή Λάσκαρη) και ένας ταλαντούχος αλλά φτωχός πιανίστας (Γιάννης Φέρτης) ερωτεύονται αλλά οι γονείς της κοπέλας έχουν διαφορετική άποψη για έναν επικείμενο γάμο απορρίπτοντας τον και προωθώντας έναν πολύφερνο γαμπρό της «τάξης» τους. Η επιμονή των γονιών της όσο και μια παρεξήγηση με τον αγαπημένο της, την ωθούν αρχικά να δεχτεί να αρραβωνιαστεί με τις ευλογίες της οικογένειας της, έναν πλούσιο μεγαλοεπιχειρηματία. Ένα ατύχημα στο χέρι αναγκάζει τον φτωχό πιανίστα να μείνει μακριά από το πιάνο του φέρνοντας όμως ξανά πίσω την αγαπημένη του για να του συμπαρασταθεί καθώς έχει χάσει την πίστη του ότι μια μέρα θα μπορέσει να γίνει διάσημος πιανίστας και να τον εγκαταλείπει αμέσως μετά την αποθεραπεία του. Τη βραδιά της επανέμφανισής του σε μια μεγάλη συναυλία, επιστρέφει και η αγαπημένη του.

## Διανομή

* Ζωή Λάσκαρη, Ελένη Μαντούδη
* Γιάννης Φέρτης, Δημήτρης
* Ανδρέας Φιλιππίδης, Αλέκος Μαντούδης
* Κάκια Παναγιώτου, κυρία Μαντούδη
* Μέλπω Ζαρόκωστα, Κάτια
* Νότης Περγιάλης, καθηγητής Καμπανάς
* Νίκος Κάπιος, Τάκης
* Μάκης Ρευματάς, Κώστας
* Κατερίνα Γώγου, Πένυ
* Μαίρη Τρικουράκη, Μαρία
* Άγγελος Μαυρόπουλος, πωλητής πιάνων
* Νίκος Κικίλιας

## Παραπομπές


## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1969
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ασπρόμαυρες ταινίες
Ιστορία μιας ζωής

Το ***Ιστορία μιας ζωής*** είναι ελληνικό δράμα του 1965 της Φίνος Φιλμ σε σενάριο και σκηνοθεσία του Γιάννη Δαλιανίδη.

## Πλοκή

Η ιστορία μιας φτωχής, ορφανής κοπέλας που φεύγει από το χωριό, όπου ζούσε με τη γιαγιά της, για την Αθήνα μετά από μια δημόσια διαπόμπευση. Εκεί στην αρχή προσλαμβάνεται ως υπηρέτρια, μετά εργάζεται σε ένα κομμωτήριο και στο τέλος παντρεύεται έναν μεγαλοαστό, σύζυγο μιας πελάτισσας της, που πεθαίνει. Ζει τώρα μια πλούσια ζωή, αλλά ξαφνικά εμφανίζεται στη ζωή της ένας μεγάλος έρωτας στο πρόσωπο ενός νεαρού. Μην μπορώντας να αντισταθεί στην ουσιαστικά πρώτη της αγάπη αποφασίζει να χωρίσει τον ηλικιωμένο σύζυγο της και να ζήσει με τον νεαρό. Ο σύζυγος ομως μαθαίνει την απιστία της και την εκβιάζει να μείνει μαζί του για να σώσει από τα χρέη τον εραστή της. Εκείνη δέχεται και λίγο αργότερα αυτοκτονεί πέφτοντας με το αυτοκίνητο από έναν γκρεμό. Το σοκ για όλους είναι μεγάλο.

## Ηθοποιοί

* Ζωή Λάσκαρη .... Μαριγώ Παπαδήμα**'
* [[Μάνος Κατράκης]] .... Μικές Παπαδήμας**'
* Λευτέρης Βουρνάς .... Γιώργος Σαββόπουλος
* Ανδρέας Ντούζος .... Λάκης Παπαδόπουλος**'
* [[Άννα Παϊτατζή]] .... Αμαλία Παπαδοπούλου**'
* Τασσώ Καββαδία .... Ελένη Νικολαΐδου, αδελφή Μικέ
* Μαρία Μαρτίκα .... Καίτη υπηρέτρια
* Βασίλης Μαυρομάτης .... Πέτρος υδραυλικός**'
* [[Άγγελος Μαυρόπουλος]] .... Παπαδόπουλος**'
* Μπέτυ Αρβανίτη .... Μιρέλλα Λεοντιάδου**'
* [[Αθηνόδωρος Προύσαλης]] .... Γιώργος χωριανός**'
* Όλγα Μάγερ... κομμώτρια 
* Ειρήνη Κουμαριανού... γραφειο υπηρετριών
* Πόπη Δεληγιάννη... Κα Παπαδήμα, 1η σύζυγος Μικέ
* Νίκος Πασχαλίδης .... υδραυλικός
* Γκόλφω Μπίνη .... Σοφία υπηρέτρια Παπαδήμα
* Νίκος Παπαναστασίου .... φίλος Γιώργου
* Ρούλα Κωστάρα... Βαγγελιώ χωρική
* Θωμάς Κωνσταντινίδης .... δημοσιογράφος

## Συμμετοχή σε Φεστιβάλ
Η ταινία συμμετείχε στο Φεστιβάλ Κινηματογράφου Θεσσαλονίκης 1965, στην 6η Εβδομάδα Ελληνικού Κινηματογράφου (20-26 Σεπτεμβρίου 1965), και ήταν υποψήφια μαζί με άλλες 15 Ελληνικές ταινίες μεγάλου μήκους. 

## Παραπομπές

## Εξωτερικοί σύνδεσμοι
* Ιστορία μιας ζωής στο Finsfilm.com
* 
 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Αναμέτρηση

Η ***Αναμέτρηση*** (γνωστή και με τον τίτλο ***Επικίνδυνο Παιχνίδι***) είναι ελληνική αστυνομική ταινία μυστηρίου του 1982, σε σενάριο και σκηνοθεσία Γιώργου Καρυπίδη.

## Υπόθεση
Στη διάρκεια των θερινών διακοπών του στη Μυτιλήνη, ένας νεαρός και μοναχικός μικροϋπάλληλος, ο Κώστας, ξεμυαλίζεται από μια μοιραία γυναίκα, την Άννα Παρίση, μια τριανταπεντάρα Γερμανίδα που είναι παντρεμένη μ΄ έναν πλούσιο ντόπιο επιχειρηματία, τον Πέτρο, ο οποίος απουσιάζει στην Αθήνα. Γρήγορα, οι δυο τους γίνονται εραστές και περνούν αρκετές μέρες μαζί στο νησί. Όταν ο Πέτρος επιστρέφει στη Μυτιλήνη, οι συναντήσεις τους αναγκαστικά αραιώνουν.

Όμως, ένα πρωινό, μετά από μια νύχτα ερωτικής συνεύρεσής τους, η Άννα βρίσκεται νεκρή από πνιγμό στη θάλασσα. Η αστυνομία συλλαμβάνει αρχικά τον Κώστα, αλλά γρήγορα τον αποδεσμεύει, θεωρώντας ότι ο θάνατος της Άννας οφείλεται σε ατύχημα, κι αυτός επιστρέφει στην Αθήνα. Εκεί έχει την ευκαιρία να δει τις ταινίες που τράβηξε το καλοκαίρι στο νησί με την κάμερα που είχε μαζί του: η Άννα κυριαρχεί σε κάθε εικόνα. Ακολούθως μαθαίνει πως ο Πέτρος είναι άνθρωπος του υποκόσμου και πως τελευταία τα οικονομικά του δεν πήγαιναν καλά.

Ο Κώστας επιστρέφει στη Μυτιλήνη παίρνοντας μαζί του ένα όπλο, αποφασισμένος να διαλευκάνει την υπόθεση και να ανακαλύψει τους δολοφόνους της Άννας. Μια σειρά υποθέσεων τον οδηγούν στο ασφαλές συμπέρασμα ότι η Άννα, στην προσπάθειά της να σκοτώσει τον άνδρα της, έπεσε από το γιοτ στη θάλασσα και πνίγηκε, πιασμένη στα δίχτυα που ο Πέτρος είχε ρίξει, προκειμένου να ανασύρει ένα αρχαίο άγαλμα που αυτός σκόπευε να βγάλει λαθραία στο εξωτερικό.

## Διανομή''''

## Παραγωγή
Πρόκειται για την πρώτη κινηματογραφική απόπειρα του Γιώργου Καρυπίδη και για την προτελευταία εμφάνιση της Ζωής Λάσκαρη στη μεγάλη οθόνη (η τελευταία της ταινία ήταν το *The Republic* του Δημήτρη Τζέτζα (2015). Η ταινία θεωρήθηκε ότι ακολουθεί το κινηματογραφικό ύφος του φιλμ νουάρ.

## Βραβεία και διακρίσεις
*Βραβείο ΕΚΚΑ καλύτερης ταινίας μεγάλου μήκους στο Φεστιβάλ Κινηματογράφου Θεσσαλονίκης 1982.
Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Σε σκοτεινούς δρόμους: Το φιλμ νουάρ στον ελληνικό κινηματογράφο.*

## Παραπομπές


## Εξωτερικοί σύνδεσμοι
* Η ''Αναμέτρηση'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ταινίες γυρισμένες στην Ελλάδα
Κατηγορία:Ελληνικές θρίλερ ταινίες
Κατηγορία:Ελληνικές αστυνομικές ταινίες
Κατηγορία:Ελληνικές ταινίες μυστηρίου
Αιχμάλωτοι του μίσους

Το ***Αιχμάλωτοι του μίσους*** είναι ελληνικό ψυχολογικό δράμα του 1972, της Φίνος Φιλμ, σε σενάριο και σκηνοθεσία του Νίκου Φώσκολου.**' Πρωταγωνιστούν ο [[Κώστας Καρράς]] και η [[Ζωή Λάσκαρη]].

== Πλοκή ==

Η Βίκυ Κουβαριώτου ([[Ζωή Λάσκαρη]]) επιστρέφει στην [[Αθήνα]] σε άσχημη σωματική και ψυχολογική κατάσταση από τον εμφύλιο του [[Λαϊκή Δημοκρατία του Κονγκό|Κονγκό]], όπου ζούσε με την οικογένειά της. Βρίσκεται σε εύθραυστη ψυχολογική κατάσταση, καθώς πριν φύγει από την [[Αφρική]] έγινε μάρτυρας του θανάτου όλων των μελών της οικογένειάς της.

Ο Άγγελος φον Ζίραχ ([[Κώστας Καρράς]]), [[Γερμανοί|γερμανικής]] καταγωγής πλοιοκτήτης και επιχειρηματίας με πλούσιο φιλανθρωπικό έργο, αναλαμβάνει τη θεραπεία της, ενώ παράλληλα στηρίζει οικονομικά τον αδελφό της ([[Νίκος Δαδινόπουλος]]), που βρίσκεται στα πρόθυρα της χρεωκοπίας. Σταδιακά, ο φον Ζίραχ συνάπτει ερωτικό δεσμό με τη Βίκυ, την οποία βοηθάει να κάνει καριέρα στον χορό και το τραγούδι. Όταν της ζητά να παντρευτούν, εκείνη δέχεται την πρόταση, προς μεγάλη αγανάκτηση της Τζίνας ([[Ελένη Ανουσάκη]]), η οποία εκτός από [[γραμματέας]] του Άγγελου είναι και ερωμένη του.

Στη διάρκεια της έγγαμης ζωής του ζευγαριού, οι έντονες συναισθηματικές μεταπτώσεις του Άγγελου προβληματίζουν τη Βίκυ, η οποία σύντομα βρίσκεται αντιμέτωπη με μια πολύ σκληρή πραγματικότητα. Όπως την ενημερώνει η Τζίνα, ο σύζυγός της ασχολείται στην πραγματικότητα με το λαθρεμπόριο όπλων. Μέρος των προϊόντων τα οποία διακινεί παράνομα καταλήγουν στην Αφρική, σε πολεμικές αναμετρήσεις, όπως αυτή στην οποία η Βίκυ έχασε ολόκληρη την οικογένειά της. Η Βίκυ αποφασίζει να τον καταγγείλει ως λαθρέμπορο όπλων και έτσι ο σύζυγός της καταλήγει στη φυλακή.

==Ηθοποιοί==
* [[Ζωή Λάσκαρη]] - Βίκυ Κουβαριώτου**'
* Κώστας Καρράς - Άγγελος φον Ζίραχ**'
* [[Ελένη Ανουσάκη]] - Τζίνα**'
* Νίκος Δαδινόπουλος - αδελφός Βίκυς**
* Γιώργος Σίσκος
* Μαίρη Φαρμάκη
* Γρηγόρης Βαφιάς
* Γιώργος Μπέλλος
* Ντίνος Καρύδης
* Νίκος Πασχαλίδης
* Λίτσα Σακελλαρίου
* Γιάννης Σαββαΐδης
* Γιάννης Σιδηρόπουλος
* Γιώργος Τσαούσης

## Παραγωγή
Η ταινία προβλήθηκε τη σεζόν 1972-1973, με πρώτη προβολή στις 25 Δεκεμβρίου 1972.

## Παραπομπές


## Εξωτερικοί σύνδεσμοι
* 
* 
* ''Αιχμάλωτοι του μίσους''  στο 90lepta.com

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σενάριο Νίκου Φώσκολου
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Νίκου Φώσκολου
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ψυχολογικές δραματικές ταινίες
Καρίμ Μασίμοφ

Ο **Καρίμ Μασίμοφ** (*Мәсімов, Кәрім Қажымқанұлы*, 15 Ιουνίου 1965-) είναι πολιτικός από το Καζακστάν, πρωθυπουργός από τις 2 Απριλίου 2014 ως τις 8 Σεπτεμβρίου 2016 και ξανά από τις 10 Ιανουαρίου 2007 ως τις 24 Σεπτεμβρίου 2012. Σύμφωνα με την εφημερίδα *Pravda*, θεωρείται από το κοινό ως "μια από τις πιο ισχυρές μορφές στον εσωτερικό κύκλο του Νουρσουλτάν Ναζαρμπάγιεφ."

## Προσωπική ζωή και εκπαίδευση
Γεννήθηκε στο Τσελίνογκραντ, σημερινή Αστανά. Ομιλεί απταίστως την γλώσσα των Ουιγούρων, την καζακική, τη ρωσική, την κινέζικη , την αγγλική και την αραβική. Μεγάλωσε στην Κίνα και εργάστηκε στο Χονγκ Κονγκ, ασχολούμενος με το εμπόριο. Θεωρείται ότι διατηρεί στενούς δεσμούς με το Κρεμλίνο.

## Πολιτική καριέρα
Έγινε αντιπρόεδρος της κυβέρνησης στις 19 Ιανουαρίου του 2006 και νωρίτερα υπηρέτησε στο υπουργείο Οικονομικών και Μεταφορών, το 2001. Στις 8 Ιανουαρίου του 2007 παραιτήθηκε ο πρωθυπουργός Ντανιγιάλ Αχμέτοφ και ο Μασίμοφ έγινε ο πρώτος Ουιγούρος που κατέλαβε το αξίωμα. Ορκίστηκε πρωθυπουργός στις 10 Ιανουαρίου 2007 μετά την κοινοβουλευτική έγκριση του διορισμού του στην πρωθυπουργία. .

### Πρώτη πρωθυπουργία
## Εξωτερική πολιτική
Η πρώτη κυβέρνηση του Μασίμοφ υπέγραψε πολλές συμφωνίες με τον στρατηγικό εταίρο, την Λαϊκή Δημοκρατία της Κίνας.
Το 2002 ανακοίνωσε την πρόθεσή του να αυξήσει τις εξαγωγές σιτηρών προς το Ιράν. Επίσης, οι σχέσεις με το Ισραήλ είναι βελτιωμένες, καθώς ο τέως πρωθυπουργός Εχούντ Ολμέρτ μίλησε για το "ομορφότερο πρόσωπο του ισλαμισμού", σε αναφορά του στο Καζακστάν.

### Δεύτερη πρωθυπουργία
Ο Μασίμοφ διορίστηκε ξανά στην πρωθυπουργία από τον πρόεδρο Ναζαρμπάγιεφ στις 2 Απριλίου 2014. Τον Σεπτέμβριο του 2016 απολύθηκε από την πρωθυπουργία και υπηρεσιακός πρωθυπουργός ανέλαβε ο Μπακιτζχάν Σακιντάγιεφ.

## Παραπομπές


## Εξωτερικοί σύνδεσμοι
* Προσωπικός ιστότοπος
* PM Karim K. Massimov
* Kazakh President accepts Prime Minister's resignation (Update3)
* Analysis: Why the world cares about Kazakhstan 

Κατηγορία:Πρωθυπουργοί του Καζακστάν
Χωρίς ταυτότητα (ταινία, 1963)

Το ***Χωρίς ταυτότητα*** είναι μια ελληνική δραματική ταινία του 1963, βασισμένη στο ομότιτλο μυθιστόρημα του Γιάννη Μαρή, ο οποίος έγραψε και το σενάριο της ταινίας. Τη σκηνοθεσία την υπέγραψε ο Γιάννης Δαλιανίδης, ενώ η παραγωγή έγινε από τη Φίνος Φιλμ. Πρωταγωνιστούν οι Αλέκος Αλεξανδράκης,  Ζωή Λάσκαρη και Μαίρη Χρονοπούλου. 

## Πλοκή
Ο Γιάννης Ντοναβέντης έχει οικονομικά προβλήματα. Ένα βράδυ, ο κύριος Αμπάζης, ένας αινιγματικός άνδρας, του προτείνει μια λύση στα προβλήματά του, σύμφωνα με την οποία θα πρέπει να προσποιηθεί ότι είναι ο γιος μιας εύπορης οικογένειας, που χάθηκε στη διάρκεια κάποιων βομβαρδισμών κατά τον πόλεμο. Τα μέλη της οικογένειας φαίνεται να πιστεύουν την ιστορία, εκτός από έναν θείο, που έχει πολλές αμφιβολίες. Η ίδια οικογένεια, όμως, έχει και μία κόρη που είναι, υποτίθεται, η αδελφή του. Περιπλέκοντας την κατάσταση, ο Γιάννης ερωτεύεται την κοπέλα, κάνοντας την ξαδέλφη της να ζηλέψει και να αποπειραθεί να τη σκοτώσει. Στο τέλος, αποκαλύπτεται ότι ο αινιγματικός άνθρωπος που πρότεινε αυτή την αλλαγή ταυτότητας στον Γιάννη κρατάει ένα μεγάλο μυστικό.

## Διανομή

* Αλέκος Αλεξανδράκης - Γιάννης Ντοναβέντης / Γιώργος Μαυρολέων******
* Ζωή Λάσκαρη - Λιάνα Μαυρολέοντος******
* Μαίρη Χρονοπούλου - Ζανέτ Παυλίδη******
* Κώστας Ρηγόπουλος - κύριος Αβράμογλου******
* Βάσω Μεταξά - κυρία Μαυρολέοντος
* Σπύρος Μουσούρης - Αντώνης Καρέλης
* Κατερίνα Χέλμη - Τζένη******
* Άγγελος Μαυρόπουλος - γιατρός
* Υβόνη Βλαδίμηρου - σπιτονοικοκυρά
* Ζέτα Αποστόλου - γραμματέας
* Νίκος Λυκομήτρος - μηχανικός αυτοκινήτων

## Παραγωγή
Το *Χωρίς ταυτότητα* είναι η πρώτη ελληνική ταινία που γυρίστηκε με φακούς ζουμ, τους οποίους έφερε στην Ελλάδα ο Φιλοποίμην Φίνος.  Η παραγωγή είχε στοιχίσει στη Φίνος Φιλμ 2 εκατομμύρια δραχμές. 

Η ταινία προβλήθηκε για πρώτη φορά στις κινηματογραφικές αίθουσες στις 28 Ιανουαρίου 1963. Κόβοντας 85.840 εισιτήρια, κατατάχθηκε στην 5η θέση ανάμεσα σε 82 ταινίες της ίδιας σεζόν. 

## Παραπομπές

## Εξωτερικοί σύνδεσμοι
* ''Χωρία ταυτότητα'' στην Ταινιοθήκη της Ελλάδος
* ''Χωρία ταυτότητα'' στο finosfilm.com

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Μαρή
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Μια κυρία στα μπουζούκια

Το ***Μια κυρία στα μπουζούκια*** είναι ελληνική μουσική κωμική ταινία του 1968, της Φίνος Φιλμ, έγχρωμη, σε σενάριο και σκηνοθεσία Γιάννη Δαλιανίδη.

## Πλοκή
Η Αννούλα (Ζωή Λάσκαρη) έχει τρία αδέρφια, τα οποία την υπερπροστατεύουν, τον Κώστα (Κώστας Βουτσάς), που είναι ποδοσφαιριστής στον Ολυμπιακό (το όνομα, όμως, της ομάδας δεν αναφέρεται στην ταινία), ενώ παράλληλα δουλεύει στο λιμάνι, τον Θανάση (Γιάννης Βογιατζής) και τον Ηλία (Χρήστος Δοξαράς), που δουλεύουν επίσης στο λιμάνι. Η Αννούλα είναι ερωτευμένη με τον φίλο των αδελφών της, τον Γιώργο (Φαίδων Γεωργίτσης), εργάτη στο λιμάνι και ποδοσφαιριστή στην ίδια ομάδα με τον Κώστα. Όμως, ο Γιώργος ερωτεύεται μια κυρία των βορείων προαστίων, την Έλενα Απέργη (Μαίρη Χρονοπούλου), ενώ ο Κώστας την υπηρέτρια της, Μαρία (Μάρθα Καραγιάννη), η οποία του υποδύεται την πλούσια. Όταν μια μέρα, που λείπει η Απέργη σε ραντεβού με τον Γιώργο, η Μαρία καλεί τον Κώστα και την Αννούλα κάνοντας την πλούσια κυρία, αποκαλύπτεται το ποιόν της Μαρίας και ο Κώστας την παρατάει, ενώ η Αννούλα ομολογεί στον Κώστα πως αγαπάει τον Γιώργο. Το τέλος δίνεται στα καλλιστεία, όπου συμμετέχει η Αννούλα υπό την καθοδήγηση του έμπειρου Βανζέλ Παπαντόν (Χρόνης Εξαρχάκος). Την τελευταία στιγμή, ο Γιώργος εγκαταλείπει την Απέργη και γυρίζει στην Αννούλα, η οποία παραιτείται και την θέση της παίρνει η Μαρία, που ξανασμίγει με τον Κώστα.

## Διανομή ρόλων
* Ζωή Λάσκαρη .... *Άννα Μασούρου*
* Κώστας Βουτσάς .... *Κώστας Μασούρος*
* Μάρθα Καραγιάννη .... *Μαρία*
* Φαίδων Γεωργίτσης ....  *Γιώργος Κονταξής*
* Μαίρη Χρονοπούλου .... *Έλενα Απέργη*
* Γιάννης Βογιατζής .... *Θανάσης Μασούρος*
* Χρόνης Εξαρχάκος .... *Βανζέλ Παπαντόν*
* Χρήστος Δοξαράς .... *Ηλίας Μασούρος*
* Μίλτος Κοντέας .... *Πέτρος, φίλος Γιώργου*
* Νίκος Πασχαλίδης .... *Λευτέρης, ταβερνιάρης*
* Γιώργος Μάζης .... *Στέφανος, φίλος Κώστα*
* Γιώργος Γρηγορίου .... *Παναγιώτης, μάστορας*
* Νίκος Γαλιάτσος .... *αδελφός Καίτης*
* Καίτη Ιμπροχώρη .... *Πόπη, φίλη Αννούλας*
* Μαίρη Μεταξά .... *μητέρα μοντέλου (Νο. 9)*
* Κόκα Στυλιανού .... *υπηρέτρια της Απέργη*
* Δώρα Φύτιζα .... *Καίτη*

## Υποδοχή
Η ταινία έγινε τεράστια εισπρακτική επιτυχία, κόβοντας 615.483 εισιτήρια. Επίσης η δημοτικότητα της Μαίρης Χρονοπούλου εκτοξεύεται στα ύψη και τα τραγούδια που ερμηνεύει στην ταινία έγιναν κλασικά.

## Παραπομπές


## Εξωτερικοί σύνδεσμοι
*  
* Μια κυρία στα μπουζούκια στην Ταινιοθήκη της Ελλάδος
* Μια κυρία στα μπουζούκια στο Finosfilm.com

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές μουσικές ταινίες
Αλέξανδρος Ρήγας

Ο **Αλέξανδρος Ρήγας** (πραγματικό όνομα: **Γεώργιος Ρήγας**, Αθήνα, 5 Μαΐου 1965), είναι Έλληνας ηθοποιός, σεναριογράφος και σκηνοθέτης.

## Βιογραφία
Σπούδασε στη Φιλοσοφική Σχολή Αθηνών και στη Δραματική Σχολή του Εθνικού Θεάτρου, απ’ όπου αποφοίτησε το 1989. Αρκετές γνωστές σειρές που έχει γράψει είναι: *[[Ντόλτσε Βίτα]]*, *[[Δύο Ξένοι|Δύο ξένοι]]*, *[[Το Κόκκινο Δωμάτιο|Το κόκκινο δωμάτιο]]*, *[[Οι Στάβλοι της Εριέτας Ζαΐμη|Οι στάβλοι της Εριέτας Ζαΐμη]]*, *[[Η τούρτα της μαμάς]]*, Η Ελίζα και οι άλλοι, *[[Τι ψυχή θα παραδώσεις μωρή]], Τρίχες και λίγα επεισόδια Επτά θανάσιμες πεθερές* . Ο Ρήγας δήλωσε ότι η αγαπημένη του σειρά είναι *Οι στάβλοι της Εριέτας Ζαΐμη*. Η σειρά *Room service πλιζ* ακυρώθηκε λόγω ασφαλιστικών μέτρων.

## Διακρίσεις
Το 1993, στο 34ο Φεστιβάλ Κινηματογράφου Θεσσαλονίκης, απονεμήθηκε στον Ρήγα ειδική μνεία για την ερμηνεία του στην ταινία *[[Τα δελφινάκια του Αμβρακικού]]* του Ντίνου Δημόπουλου.******

## Παραπομπές

## Εξωτερικοί σύνδεσμοι
* 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Ντένζιλ Ντάγκλας

Ο  Δρ **Ντενζίλ Ντάγκλας** (, 14 Ιανουαρίου 1953 - ) είναι πολιτικός από τον Άγιο Χριστόφορο και Νέβις. Ήταν πρωθυπουργός από τις 6 Ιουλίου 1995 ως τις 18 Φεβρουαρίου 2015. Είναι παντρεμένος και έχει μία κόρη και έναν συνονόματο γιο. Το 2009 τιμήθηκε με το βραβείο του Οργανισμού Τουρισμού της Καραϊβικής για την συνολική του προσφορά.

## Πρώτα χρόνια και σπουδές
Γεννήθηκε στο χωριό Σαιντ Πολς του Σαιντ Κιτς το 1953. Ακολούθησε σπουδές χειρουργικής και ιατρικής στο Πανεπιστήμιο των Δυτικών Ινδιών, στο Τρινιντάντ και Τομπάγκο. Απέκτησε πτυχίο ιατρικής το 1984.

## Πολιτική καριέρα
Έγινε ηγέτης του Εργατικού Κόμματος (SKNLP) το 1989 και νίκησε στις γενικές εκλογές του 1995. Έγινε πρωθυπουργός στις 7 Ιουλίου του 1995 και ήταν επίσης υπουργός Εξωτερικών μέχρι το 2000. Στις εκλογές του 2000 το Εργατικό Κόμμα κέρδισε ξανά, όπως και για τρίτη φορά, στις εκλογές της 24ης Οκτωβρίου του 2004. Στις εκλογές του 2004 οι Εργατικοί κέρδισαν 7 έδρες στο κοινοβούλιο.

### Επανεκλογή 2010
Τον Ιανουάριο του 2010, λίγο πριν τη διεξαγωγή των πρόωρων εκλογών, σε τηλεφωνική του συνέντευξη στο BBC αρνήθηκε ότι είχε λογαριασμούς εκατομμυρίων δολαρίων σε τράπεζες των ΗΠΑ. Στις πρόωρες βουλευτικές εκλογές που διεξήχθησαν στις 25 Ιανουαρίου 2010  το Εργατικό Κόμμα του πρωθυπουργού Ντάγκλας επανεξελέγη για τέταρτη συνεχή φορά με 6 επί συνόλου 8 εδρών για τον Άγιο Χριστόφορο, με το κόμμα Κίνημα Λαϊκής Δράσης να κερδίζει δύο έδρες.

### Εκλογές 2015
Ο συνασπισμός της αντιπολίτευσης Ενωτική Ομάδα  κέρδισε τις εκλογές του Φεβρουαρίου του 2015 με 7 έδρες επί συνόλου 11 στην Εθνοσυνέλευση και ο Ντάγκλας παραδέχθηκε την ήττα του κόμματός του και αποχώρησε από την πρωθυπουργία έπειτα από 20 χρόνια. Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου.

## Εξωτερικοί σύνδεσμοι

*Βιογραφία (στα αγγλικά)

## Παραπομπές


Κατηγορία:Πρωθυπουργοί του Αγίου Χριστόφορου και Νέβις
Μαλιετόα Τανουμαφίλι Β΄

Ο **Μαλιετόα Τανουμαφίλι Β΄** (προσφώνηση: **Susuga Malietoa Tanumafili II**, GCMG CBE, 1913-2007) ήταν **μαλιετόα** (ένας από τους 4 υπέρτατους αρχηγούς των Σαμόα) και O le Ao o le Malo (αρχηγός κράτους) από το 1963 μέχρι το θάνατό του, τον Μάιο του 2007. 
Ήταν συναρχηγός κράτους το 1962με τον *tama-a-'aiga* Τουπούα Ταμασέσε Μεαόλε και έγινε ο μοναδικός αρχηγός κράτους στις 15 Απριλίου 1963 όταν πέθανε ο συνηγεμόνας του. Όταν πέθανε ήταν ο γηραιότερος εν ενεργεία αρχηγός κράτους στον κόσμο, όπως και ο τελευταίος εν ενεργεία ισόβιος πρόεδρος. Επίσης ήταν ο πρώτος αρχηγός κράτους που η θρησκεία του ήταν η Μπαχάι.

## Προσωπική ζωή και εκπαίδευση
Γεννήθηκε στις 4 Ιανουαρίου 1913. Εκλέχθηκε *Mālietoa* το 1940 έπειτα από τον θάνατο του πατέρα του, στις 5 Ιουλίου 1939. 

Ο Τανουμαφίλι φοίτησε στο κρατικό σχολείο Λεϊφίφι της Σαμόα και στη συνέχεια στο σχολείο του Αγίου Στεφάνου και στο Κολέγιο Γουέσλεϊ στο Όκλαντ (αμφότερα στη Νέα Ζηλανδία). Στα νεανικά του χρόνια ασχολήθηκε με τον αθλητισμό και ειδικότερα με την πυγμαχία, το ράγκμπι και το κρίκετ. 

Η σύζυγός του, Λίλι Τούνου, απεβίωσε το 1986. Απέκτησε ο ίδιος 11 παιδιά , από τα οποία το ένα πέθανε σε βρεφική ηλικία, ενώ δύο από τους γιους του, απεβίωσαν το 1985 και το 2005. Όταν πέθανε ο Τανουμαφίλι Β΄, κατέλιπε δύο γιους και ισάριθμες κόρες.

## Δημόσιος βίος
Από την έναρξη της ανεξαρτησίας της χώρας, ο Μαλιετόα είχε την ηγεσία μαζί με τον Τουπούα Ταμασέσε. Μετά το θάνατο του τελευταίου, το 1963, έγινε μοναδικός Αρχηγός Κράτους.  

Απεβίωσε από καρδιακή προσβολή, σε νοσοκομείο στην Άπια, όπου νοσηλευόταν με πνευμονία. 
Κηδεύτηκε στις 18 Μαΐου 2007 με τιμές αρχηγού κράτους. Την προηγούμενη ημέρα της κηδείας, η σορός του είχε τεθεί σε προσκύνημα στην αίθουσα του κοινοβουλίου. Τον διαδέχθηκε στο αξίωμα, έναν μήνα μετά, ο Τουπούα Ταμαζέσε Τουπουόλα Έφι, ο οποίος έγινε και ο πρώτος εκλεγμένος Αρχηγός Κράτους στη νησιωτική χώρα.

## Παραπομπές


Τανουμαφίλι Μαλιετόα
Τανουμαφίλι Μαλιετόα
Εθνικός ύμνος της Αργεντινής

Οι στίχοι του **Himno Nacional Argentino**, του Εθνικού ύμνου της Αργεντινής, γράφτηκαν από το Βισέντε Λόπες ι Πλάνες και μελοποιήθηκαν από τον Μπλας Παρέρα. Υιοθετήθηκαν ως εθνικός ύμνος στις 11 Μαΐου 1813, τρία χρόνια πριν την επίσημη διακήρυξη ανεξαρτησίας από την Ισπανία. 

Οι αρχικοί στίχοι του εθνικού ύμνου ήταν φιλελεύθεροι κι εναντίον της Ισπανίας. Κατά το 19ο αιώνα, ο ύμνος ακουγόταν ολόκληρος. Καθώς όμως ξεθώριαζαν τα εντελώς εχθρικά αισθήματα εναντίον της Ισπανίας και η χώρα δεχόταν πολλούς Ισπανούς μετανάστες, ο Πρόεδρος Χούλιο Αργεντίνο Ρόκα με διάταγμα όρισε ότι σε δημόσιες τελετές και χώρους θα ανακρούονται μόνο η πρώτη κι η τελευταία στροφή του Εθνικού Ύμνου.

## Σύγχρονοι στίχοι

## Αρχικοί στίχοι

## Εξωτερικοί σύνδεσμοι
* Ο Εθνικός Ύμνος της Αργεντινής σε MP3 

Αργεντι
Κατηγορία:Εθνικά σύμβολα της Αργεντινής
Οι θαλασσιές οι χάντρες

***Οι θαλασσιές οι χάντρες*** είναι έγχρωμη ελληνική μουσική κωμική αισθηματική ταινία του 1967 της Φίνος Φιλμ, σε σενάριο και σκηνοθεσία Γιάννη Δαλιανίδη.

## Πλοκή

Η Μαίρη (Ζωή Λάσκαρη), μια πλούσια κοπέλα, προκαλεί προβλήματα στην Πλάκα ανοίγοντας ένα κέντρο όπου παίζει μοντέρνα τραγούδια με το γυναικείο συγκρότημά της. Στο απέναντι μαγαζί, ο Φώτης (Φαίδων Γεωργίτσης), ο γόης της γειτονιάς, παίζει μπουζούκι στην ταβέρνα του Αποστόλη (Νίκος Φέρμας) μαζί με τον Μεμά (Γιάννης Βογιατζής) και τις τραγουδίστριες Σοφία (Μαίρη Χρονοπούλου) και Μαρκησία (Αλέκα Μαβίλη), που είναι παράφορα ερωτευμένες μαζί του. Η σύγκρουση στα είδη μουσικής που υπηρετούν ο Φώτης και η Μαίρη είναι μεγάλη, αλλά εκείνος την ερωτεύεται και κάνει θυσίες για εκείνη. Έτσι, ξυρίζει το μουστάκι του όταν εκείνη του το ζητά, προκαλώντας την περιφρόνηση της γειτονιάς.

Παράλληλα, ο Κώστας (Κώστας Βουτσάς), πλανόδιος μικροπωλητής τουριστικών ειδών, γνωρίζει τον Ελληνοαμερικάνο επιχειρηματία Τζιμ (Γιώργος Τσιτσόπουλος) και τον βοηθά να ανοίξουν μια μπουάτ ειδικά για τουρίστες.

## Διανομή ρόλων
* Ζωή Λάσκαρη - *Μαίρη Κανιάτογλου*
* Κώστας Βουτσάς - *Κώστας Πίτουρας*
* Μάρθα Καραγιάννη - *Ελένη Τσίπουρα*
* Φαίδων Γεωργίτσης - *Φώτης Τσίπουρας*
* Μαίρη Χρονοπούλου - *Σοφία*
* Γιάννης Βογιατζής - *Μεμάς Γαρδούμπας*
* Νανά Σκιαδά - *κα Κανιάτογλου*
* Άρης Μαλιαγρός - *Σωκράτης Κανιάτογλου*
* Γιώργος Τσιτσόπουλος - *Τζιμ*
* Αλέκα Μαβίλη - *Μαρκησία*
* Νίκος Φέρμας - *Αποστόλης*
* Γιώργος Βρασιβανόπουλος - *μαέστρος*
* Μαίρη Μεταξά - *κα Πίτουρα*
* Νίκος Παπαναστασίου - *Νίκος, φίλος Κώστα*
* Χρήστος Δοξαράς - *Σώτος, φίλος Φώτη*
* Γκόλφω Μπίνη - *κα Τσίπουρα*
* Άννα Σταυρίδου - *καλεσμένη*
* Αλέκος Κουρής - *Αλέκος, φίλος Κώστα*
* Βύρων Σεραϊδάρης - *Βύρων, φίλος Κώστα*
* Ανδρέας Τσάκωνας - *Γρηγόρης, φίλος Φώτη*
* Ειρήνη Τούσκα - *μέλος συγκροτήματος*
* Πόπη Γιαμαρέλου - *μέλος συγκροτήματος*
* Μαίρη Γιαμαρέλου - *μέλος συγκροτήματος*
* Γαλήνη Κάσσου - *μέλος συγκροτήματος*

## Παραγωγή
Το τραγούδι "Crazy Girl" που φαίνεται να ερμηνεύει η Ζωή Λάσκαρη είναι ντουμπλαρισμένο από την Αλέκα Κανελλίδου.
## Κυκλοφορία
Η ταινία προβλήθηκε για πρώτη φορά στις 20 Φεβρουαρίου 1967. Με 531.287 εισιτήρια, κατετάγη 3η ανάμεσα στις 117 ελληνικές ταινίες της σαιζόν. Κυκλοφόρησε με τη μορφή DVD στις 15 Μαρτίου 2006.

Η ταινία προβλήθηκε στις Κάννες με τίτλο *Les Perles Grecques* προκαλώντας μεγάλη εντύπωση. Η Ζωή Λάσκαρη έγινε σταρ και οι παπαράτσι την κυνηγούσαν στις Κάννες για να απαθανατίσουν κάθε της κίνηση. Το γαλλικό περιοδικό “Σινεμόντ” μάλιστα τη χαρακτήρισε "Μπαρντό της Ελλάδας".

## Παραπομπές


## Εξωτερικοί σύνδεσμοι
* ''Οι θαλασσιές οι χάντρες'' στην Ταινιοθήκη της Ελλάδος
* 
* ''Οι θαλασσιές οι χάντρες'' στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες παραγωγής Φίνος Φιλμ
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνικές μουσικές κωμικές ταινίες
The Matrix Reloaded

Το ***The Matrix Reloaded*** είναι ταινία περιπέτειας και επιστημονικής φαντασίας αμερικανικής παραγωγής του 2003. Αποτελεί τη δεύτερη ταινία της τριλογίας ''The Matrix'', με σενάριο και σκηνοθεσία των αδερφών Γουατσόφσκι. Πρωταγωνιστούν οι ηθοποιοί Κιάνου Ριβς, Λόρενς Φίσμπερν, Κάρι-Αν Μος, μαζί με τους Χιούγκο Γουίβινγκ, Γκλόρια Φόστερ, και Τζέιντα Πίνκετ Σμιθ. 

Προβλήθηκε για πρώτη φορά στις 7 Μαΐου του 2003 στο Λος Άντζελες της Καλιφόρνια από την Warner Bros. και στον υπόλοιπο κόσμο στις 15 του ίδιου μήνα, συμπεριλαμβανομένου του Φεστιβάλ Κινηματογράφου των Καννών. 

Τη σειρά επέκτειναν το βιντεοπαιχνίδι *[[Enter the Matrix]]*, το οποίο είχε κυκλοφορήσει στις 15 Μαΐου, και μία συλλογή ταινιών μικρού μήκους, το *[[The Animatrix|Animatrix]]*, που προβλήθηκε στις 3 Ιουνίου. Η τριλογία ολοκληρώθηκε έξι μήνες μετά, το Νοέμβριο του 2003, με την προβολή του *[[The Matrix Revolutions]]*.

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:The Matrix
Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής Warner Bros.
Κατηγορία:Αμερικανικές θρίλερ ταινίες δράσης
Κατηγορία:Αυστραλιανές ταινίες
Κατηγορία:Ταινίες σίκουελ
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αγγλόφωνες ταινίες
Κατηγορία:Ταινίες γυρισμένες στην Καλιφόρνια
Κατηγορία:Κυβερνοπάνκ ταινίες
Der er et Yndigt Land

**Der er et yndigt land** ("*Υπάρχει μια όμορφη χώρα"*) είναι ο ένας από τους δύο εθνικούς ύμνους του Βασιλείου της Δανίας και ανεπίσημα πολλές φορές αναφέρεται ως ο πολιτικός εθνικός ύμνος, αφού χρησιμοποιείται κυρίως από τους πολίτες και την Κυβέρνηση της Δανίας, όπως επίσης σε αθλητικά γεγονότα και αντιπροσωπείες της Δανίας στο εξωτερικό (εκτός αν πρόκειται για τον στρατό ή τη βασιλική οικογένεια), σε αντιδιαστολή με τον δεύτερο και παλαιότερο εθνικό ύμνο της Δανίας, Kong Christian stod ved højen mast (*"Ο βασιλιάς Κρίστιαν στάθηκε δίπλα στον ψηλό ιστό"*), ο οποίος χρησιμοποιείται κυρίως για στρατιωτικούς, κρατικούς και ιστορικούς σκοπούς, όπως επίσης εάν είναι παρών κάποιο μέλος της βασιλικής οικογένειας της Δανίας. Οι δύο ύμνοι έχουν ίσο νομικό καθεστώς ως εθνικοί ύμνοι.

Συνήθως, χρησιμοποιούνται μόνο η πρώτη στροφή και οι τρεις τελευταίοι στίχοι της τέταρτης στροφής. Το πρώτο μισό της τελευταίας στροφής ακούγεται σπανίως, ενώ σε κάθε στροφή ο τελευταίος στίχος επαναλαμβάνεται. 

Οι στίχοι γράφτηκαν το 1819 από τον Adam Gottlob Oehlenschläger για το διαγωνισμό εθνικού ύμνου στη Δανία. Όταν πρωτοδημοσιεύτηκε, είχε 12 στροφές, αλλά σε μεταγενέστερες εκδόσεις συντομεύτηκε στην πρώτη, τρίτη, πέμπτη και τελευταία στροφή. Μελοποιήθηκε το 1835 από τον Hans Ernst Krøyer.

## Στίχοι

## Εξωτερικοί σύνδεσμοι

*Ο ύμνος της Δανίας σε mp3

Κατηγορία:Εθνικά σύμβολα της Δανίας
Κατηγορία:Εθνικοί ύμνοι
Όριο διαρροής

**Όριο διαρροής** καλείται η κρίσιμη τιμή εφαρμοζόμενης τάσης σε ένα στερεό σώμα πέρα από την οποία μέρος της παραμόρφωσης παύει να είναι ελαστική και γίνεται πλαστική. 

Το όριο διαρροής είναι συνήθως η μέγιστη τάση που επιτρέπεται να παραλάβει μια κατασκευή, διότι πέρα από αυτό υπάρχει μόνιμη παραμόρφωση. Για ασφάλεια ο μηχανικός χρησιμοποιεί το λεγόμενο συντελεστή ασφαλείας, ο οποίος είναι πάντοτε μεγαλύτερος της μονάδας, ώστε να υποβαθμίσει το όριο διαρροής κατά συγκεκριμένο ποσοστό, ανάλογα με την κάθε περίπτωση. Κατά αυτό το τρόπο ελαττώνεται η πιθανότητα αστοχίας υλικού σε περίπτωση καταπόνησης που θα ξεπεράσει τη μέγιστη επιτρεπτή λόγω βλάβης, λάθους ή ατυχήματος.

Το όριο διαρροής δεν πρέπει να συγχέεται με το όριο καταστροφικής αστοχίας ενός υλικού. Ορισμένες φορές η υπέρβαση του ορίου διαρροής, τοπικά σε κάποιες θέσεις μιας κατασκευής, μπορεί να είναι αποδεκτή/επιτρεπτή. Πρέπει όμως να εξασφαλίζεται η ασφάλεια, ευστάθεια και λειτουργικότητα ολόκληρης της κατασκευής ως προς το μέγιστο φορτίο σχεδιασμού (π.χ. σεισμική φόρτιση).

Το όριο διαρροής εξαρτάται από τη φύση του υλικού και παίρνει διάφορες τιμές από πολύ μικρές για κάποια πλαστικά έως πολύ μεγάλες για υλικά όπως το τιτάνιο και διάφορα κράματα χάλυβα. Μόνο τα σχετικά όλκιμα υλικά όπως τα μέταλλα, τα κράματα μετάλλων και τα πολυμερή έχουν όριο διαρροής, ενώ αντίθετα, πολλά άλλα υλικά δεν έχουν καθόλου όριο διαρροής. Συγκεκριμένα, τα λεγόμενα ψαθυρά υλικά, όπως τα κεραμικά και τα μεγάλης σκληρότητας κράματα είναι δυνατόν να παρουσιάζουν ταχεία διάδοση ρωγμών και ψαθυρή αστοχία με θραύση αμέσως μόλις η τάση ξεπεράσει την ελαστική περιοχή. Δηλαδή δεν διαθέτουν καθόλου περιοχή πλαστικής παραμόρφωσης και ως εκ τούτου δεν διαθέτουν όριο διαρροής (που είναι το σημείο μετάβασης από την ελαστική στην πλαστική περιοχή παραμόρφωσης).

## Πηγές
*Juvinal, Robert C. & Marshek, Kurt M.; Fundamentals of machine component design. -2nd ed., ISBN 0-471-62281-8

Κατηγορία:Επιστήμη υλικών
Κατηγορία:Τεχνική μηχανική
Κατηγορία:Μηχανική στερεών
Κατηγορία:Ελαστικότητα (φυσική)
Εθνικός ύμνος της Κίνας

Το **"Εμβατήριο των Εθελοντών"** είναι ο εθνικός ύμνος της Λαϊκής Δημοκρατίας της Κίνας. Γράφτηκε στα μέσα του Δεύτερου Πολέμου μεταξύ Κίνας και Ιαπωνίας (1937–45) από τον ποιητή και θεατρικό συγγραφέα Τιεν Χαν, ενώ μελοποιήθηκε από τον Νιε Ερ.

## Στίχοι

## Παραπομπές


## Εξωτερικοί σύνδεσμοι

* Ο εθνικός ύμνος της Κίνας σε mp3

Κινα
Κατηγορία:Εθνικά σύμβολα της Κίνας
Λα Μπαγιαμέσα

**El Himno de Bayamo** είναι ο εθνικός ύμνος της Κούβας. Η πρώτη του εκτέλεση πραγματοποιήθηκε κατά τη διάρκεια της μάχης του Μπαγιάμο το 1868. Ο Πέδρο Φιγκερέδο (Περούτσο - Perucho), που πήρε μέρος στη μάχη, έγραψε τους στίχους και τη μουσική του ύμνου. Ο Φιγκερέδο αιχμαλωτίστηκε και εκτελέστηκε από τους Ισπανούς δυο χρόνια αργότερα. Λίγο πριν εκτελεστεί, απήγγειλε την εξής φράση από τον ύμνο: *Morir por la Patria es vivir* (*Ο θάνατος για την Πατρίδα είναι ζωή*). Υιοθετήθηκε επίσημα το 1902, ενώ διατηρήθηκε μετά την Επανάσταση του 1959.

## Στίχοι
Al combate, corred, Bayameses,
Que la Patria os contempla orgullosa;
No temáis una muerte gloriosa,
Que morir por la Patria es vivir.

En cadenas vivir, es vivir
En afrenta y oprobio sumido;
Del clarín escuchad el sonido;
¡A las armas, valientes, corred!



## Μετάφραση
Σπεύσατε στη μάχη, άνδρες του Μπαγιάμο, 
γιατί η Πατρίδα σας αγναντεύει με περηφάνια.
Μη φοβάστε έναν ένδοξο θάνατο,
γιατί το να πεθαίνεις για την πατρίδα σημαίνει να ζεις.

Το να ζεις δεμένος σε αλυσίδες
σημαίνει να ζεις ντροπιασμένος κι ατιμωμένος.
Ακούστε τις σάλπιγγες που καλούν
Στα άρματα, γενναίοι άνδρες, εμπρός!

## Εξωτερικοί σύνδεσμοι
* http://www.himnonacionalcubano.com/  - Ιστότοπος για τον εθνικό ύμνο.

Κατηγορία:Εθνικοί ύμνοι
Κατηγορία:Εθνικά σύμβολα της Κούβας
Σαρλ Κονάν-Μπανί

Ο **Σαρλ Κονάν-Μπανί** (*Charles Konan Banny*, 11 Νοεμβρίου 1942 - 10  Σεπτεμβρίου 2021) ήταν πολιτικός από την Ακτή Ελεφαντοστού. Έγινε πρωθυπουργός της χώρας το 2005 και ηγήθηκε κυβερνήσεως εθνικής ενότητας έως το 2007.

## Καριέρα
Γεννήθηκε στις 11 Νοεμβρίου του 1942. Το 1976 άρχισε να εργάζεται στην Κεντρική Τράπεζα των Δυτικοαφρικανικών Κρατών (BCEAO) και σύντομα ανέλαβε διάφορα αξιώματα. Μετά το διορισμό του Αλασάν Ουαταρά στην πρωθυπουργία, ο Μπανί έγινε προσωρινός διοικητής της Τράπεζας στις 4 Δεκεμβρίου του 1990. Το 1993 διορίστηκε διοικητής και ανέλαβε επίσημα καθήκοντα την 1η Ιανουαρίου του 1994. Επαναδιορίστηκε για ακόμη μία εξαετή θητεία ως διοικητής στις 17 Ιουνίου του 1999, με τη δεύτερη θητεία να ξεκινά την 1η Ιανουαρίου του 2000.

## Πρωθυπουργός
Στις 5 Δεκεμβρίου του 2005 ανακοινώθηκε ότι ο Μπανί ήταν επιλογή του προέδρου Λοράν Γκμπαγκμπό για αντικατάσταση του προσωρινού πρωθυπουργού Σεϊντού Ντιαρά. Ο Μπανί ανέλαβε πρωθυπουργός προσωρινά στις 7 Δεκεμβρίου του 2005. Εξαιτίας του πρωθυπουργικού αξιώματος, εμποδίστηκε από το να διεκδικήσει την προεδρία.

Το 2006 η θητεία του ανανεώθηκε με εντολή του Ο.Η.Ε. Παρέμεινε στην πρωθυπουργία μέχρι το 2007, χρονιά κατά την οποία αντικαταστάθηκε από τον Γκιγιόμ Σορό
Τον Μάρτιο του 2007 ο Σορό διορίστηκε με βάση τη συμφωνία για τον εμφύλιο πόλεμο και ανέλαβε καθήκοντα στις 4 Απριλίου.

Απεβίωσε σε ηλικία 78 ετών στις 10 Σεπτεμβρίου 2021 στη Γαλλία από επιπλοκές του COVID-19 μετά την απομάκρυνσή του από τη χώρα του.

## Παραπομπές


## Εξωτερικοί σύνδεσμοι
* Ρεπορτάζ για το διορισμό του Μπανί στην πρωθυπουργία

Κοναν Μπανι
Όμορφη πατρίδα μας

**Λιέπα νάσα ντόμοβινο** (*Lijepa naša domovino*, "*Η όμορφη πατρίδα μας*") είναι ο εθνικός ύμνος της Κροατίας. Οι αρχικοί στίχοι έχουν γραφτεί από τον Άντουν Μιχάνοβιτς (Antun Mihanović) και εκδόθηκαν αρχικά με τον τίτλο *Horvatska domovina* (*Χόρβατσκα ντόμοβινα*,  "*Κροατική πατρίδα*") το 1835.

Μελοποιήθηκαν από τον Γιοσίπ Ρουνιάνιν το 1846. Η πρώτη του εκτέλεση ως εθνικός ύμνος πραγματοποιήθηκε το 1891.
## Στίχοι

## Εξωτερικοί σύνδεσμοι
* http://www.mvpei.hr/MVP.asp?pcpid=953  - Πληροφορίες για τα εθνικά εμβλήματα.

Κατηγορία:Εθνικά σύμβολα της Κροατίας
Κατηγορία:Εθνικοί ύμνοι
Μυ Μπελαρούσι

**Μυ Μπελαρούσι** είναι ο τίτλος του εθνικού ύμνου της Λευκορωσίας. Ο ύμνος γράφτηκε και υιοθετήθηκε αρχικά το 1955 για να χρησιμοποιηθεί από τη Σοβιετική Δημοκρατία της Λευκορωσίας. Η μουσική συνετέθη από τον Νιεστάρ Σακαλόφσκι κι οι στίχοι από το Μαξίμ Κλίμκοβιτς. Μετά την κατάρρευση της Σοβιετικής Ένωσης, η μουσική διατηρήθηκε, αλλά οι στίχοι άλλαξαν. Οι νέοι στίχοι από τον Κλίμκοβιτς και τον Ουλαντζιμίρ Καρίζνι υιοθετήθηκαν με προεδρικό διάταγμα στις 2 Ιουλίου 2002.

## Επίσημοι στίχοι

## Αρχικοί στίχοι της Σοβιετικής Δημοκρατίας της Λευκορωσίας

Κατηγορία:Εθνικά σύμβολα της Λευκορωσίας
Κατηγορία:Εθνικοί ύμνοι
Allahu Akbar

**Allahu Akbar** (*Ο Θεός είναι μεγάλος*) () ήταν ο εθνικός ύμνος της Λιβύης από το 1969 έως το 2011. Αρχικά αποτελούσε εμβατήριο, που έγινε δημοφιλές στην Αίγυπτο και τη Συρία κατά τη διάρκεια του Πολέμου του Σουέζ το 1956. Υιοθετήθηκε από τον Λίβυο ηγέτη Καντάφι, εκφράζοντας την ελπίδα του να ενώσει τον αραβικό κόσμο.

## Χρήση

### Χρήση στη Λιβύη
Το "Allahu Akbar" υιοθετήθηκε ως επίσημος εθνικός ύμνος της Λιβυκής Αραβικής Τζαμαχιρίας την 1η Σεπτεμβρίου 1969 από τον ηγέτη της Λιβύης Μουαμάρ Καντάφι, δείχνοντας τις ελπίδες του να ενώσει τον αραβικό κόσμο. Το "Allahu Akbar" αντικατέστησε τον προηγούμενο εθνικό ύμνο "Λιβύη, Λιβύη, Λιβύη", που είχε χρησιμοποιηθεί από το Βασίλειο της Λιβύης από την ανεξαρτησία του το 1951.

Όταν η Λιβυκή Αραβική Τζαμαχιρία έγινε Σοσιαλιστική Λαϊκή Λιβυκή Αραβική Τζαμαχιρία στις 2 Μαρτίου 1977, ο "Allahu Akbar" παρέμεινε ο εθνικός ύμνος της Λιβύης. Ωστόσο, όταν η Λιβύη και η Αίγυπτος διέκοψαν τις διπλωματικές σχέσεις του μετά την ειρηνευτική συνθήκη της τελευταίας με το κράτος του Ισραήλ το 1979, οι αιγυπτιακές προελεύσεις του εθνικού ύμνου σταμάτησαν να αναφέρονται από επίσημες κρατικές πηγές.

Όταν η Μεγάλη Σοσιαλιστική Λαϊκή Λιβυκή Αραβική Τζαμαχιρία διαλύθηκε στις 20 Οκτωβρίου 2011, μετά το τέλος του Εμφυλίου Πολέμου και τον θάνατο του Μουαμάρ Καντάφι, ο ύμνος «Λιβύη, Λιβύη, Λιβύη» υιοθετήθηκε και πάλι ως ο νέος εθνικός ύμνος της Λιβύης, από το Εθνικό Μεταβατικό Συμβούλιο.

## Στίχοι

## Παραπομπές


## Εξωτερικοί σύνδεσμοι
* 
* Βίντεο με τον εθνικό ύμνο της Λιβύης. https://web.archive.org/web/20090304124457/http://www.wa3ad.org/video/anasheed/allah_akbar.wmv

Κατηγορία:Εθνικά σύμβολα της Λιβύης
Κατηγορία:Εθνικοί ύμνοι
Salve a ti, Nicaragua

***Salve a ti, Nicaragua*** (*Χαίρε εσύ, Νικαράγουα*) είναι ο εθνικός ύμνος της Νικαράγουα. Έγινε αποδεκτός στις 20 Οκτωβρίου 1939 και υιοθετήθηκε επίσημα στις 25 Αυγούστου 1971. Οι στίχοι γράφτηκαν από το Σαλομόν Ιμπάρρα Μαγιόργα (Salomón Ibarra Mayorga) και μελοποιήθηκαν από το Λουίς Α. Ντελγαδίγιο (Luis A. Delgadillo).

Η μουσική χρονολογείται από τα 1700, όταν χρησιμοποιόταν σαν θρησκευτικόε ύμνος από έναν Ισπανό μοναχό, τον Αδερφό Καστινόβε, όταν η χώρα ήταν ισπανική επαρχία. Ο ύμνος κατά καιρούς αντικαθίστατο από άλλους ύμνους,λόγω πολιτικών αναταραχών, αλλά επαναφέρθηκε το 1918. Πραγματοποιήθηκε διαγωνισμός για νέους στίχους, που θα μιλούσαν μόνο για ειρήνη και εργασία, εφόσον η χώρα είχε μόλις βγει από έναν εμφύλιο πόλεμο. Ως αποτέλεσμα, ο εθνικός ύμνος της Νικαράγουα είναι από τους μοναδικούς ύμνους της Λατινικής Αμερικής που μιλούν για ειρήνη αντί για πόλεμο.

## Στίχοι

¡Salve a ti, Nicaragua! En tu suelo
ya no ruge la voz del cañón,
ni se tiñe con sangre de hermanos
tu glorioso pendón bicolor.

Brille hermosa la paz en tu cielo,
nada empañe tu gloria inmortal,
¡que el trabajo es tu digno laurel
y el honor es tu enseña triunfal!


## Μετάφραση στα ελληνικά

Χαίρε εσύ, Νικαράγουα! Στη γη σου
δεν ηχεί πια ο ήχος του κανονιού,
ούτε το αίμα αδερφών κηλιδώνει πια
την ένδοξη δίχρωμη σημαία σου.

Ας λάμψει ωραία η ειρήνη στον ουρανό σου,
και τίποτα να μη θολώσει την αθάνατη δόξα σου,
γιατί η δουλειά είναι οι άξιες δάφνες σου
κι η τιμή είναι το θριαμβευτικό σου έμβλημα!

## Εξωτερικοί σύνδεσμοι
*Ο Εθνικός ύμνος της Νικαράγουα σε MP3

Κατηγορία:Εθνικοί ύμνοι
Κατηγορία:Εθνικά σύμβολα της Νικαράγουας
Κάθμπερτ Σεμπάστιαν

Ο **Σερ Κάθμπερτ Μόντρβιλ Σεμπάστιαν** (*Sir Cuthbert Montraville Sebastian*, 1921-2017) ήταν γενικός κυβερνήτης του Αγίου Χριστοφόρου και Νέβις από το 1996 ως το 2013. Αυτό σημαίνει ότι ο έχων το αξίωμα εκπροσωπεί τον Μονάρχη της Αγγλίας και τον αναπληρώνει εν απουσία του τελευταίου. Είναι τιμημένος από το Τάγμα του Αγίου Μιχαήλ και του Αγίου Γεωργίου (GCMG, το 1996) και από το Τάγμα της Βρετανικής Αυτοκρατορίας (ΟΒΕ).

## Βιογραφία
Γεννήθηκε στις 22 Οκτωβρίου 1921 και ήταν γιος του βουλευτή του Αγίου Χριστοφόρου και Νέβις-Ανγκουίλλας, Τζόζεφ Μάθιου Σεμπάστιαν, ο οποίος απεβίωσε το 1944. Σπούδασε στο Πανεπιστήμιο του Μάουντ Άλισον και έκανε επίσης σπουδές στην Νόβα Σκότια του Χάλιφαξ, στον Καναδά. Τη δεκαετία του 1960 έκανε σπουδές μαιευτικής στη Σκωτία. Ακολούθησε το επάγγελμα του χειρουργού. Από το 1980 ως το 1983 ανέλαβε ανώτατος ιατρικός αξιωματούχος στο νησί του. Διορίστηκε Γενικός Κυβερνήτης το 1995 και ανέλαβε καθήκοντα την 1η Ιανουαρίου του 1996, αντικαθιστώντας τον Κλέμεντ Άριντελ. Το 2005 απέκτησε δικό του θυρεό. Αποχώρησε από το αξίωμα την 1η Ιανουαρίου 2013. Τον διαδέχθηκε ο Σερ Έντμουντ Λόρενς.

Πέθανε στις 25 Μαρτίου 2017.

## Παραπομπές


Κατηγορία:Γενικοί Κυβερνήτες του Αγίου Χριστόφορου και Νέβις